જમ્મુ, 13 સપ્ટેમ્બર : પૂરગ્રસ્ત જમ્મુ કાશ્મીરમાં ભારતીય વાયુસેનાને ગુજરાતી કહેવત 'જશને માથે જૂતિયાં' જેવો અનુભવ થયો છે. શ્રીનગરના લાલ ચોકમાં એરફોર્સના જવાનોને ફરી લોકોના ગુસ્સાનો ભોગ બનવું પડ્યું છે. લોકોએ તેમને થઇ રહેલી અસુવિધાનો ગુસ્સો એરફોર્સના હેલિકોપ્ટર પર પથ્થરમારો કરીને કાઢ્યો હતો. જેના પગલે પથ્થરમારો કરી રહેલા લોકોને વિખેરવા માટે સેનાએ હવામાં ગોળીબાર કરવાની ફરજ પડી હતી.